 Kuboshwe uthisha osolwa ngokutalabha umfundi ngepayipi Eyethu NewsUboshelwe emagcekeni esikole kubukwa. February 22, 2017 Ushaqwe amaphoyisa uthisha waseThembimzamo Primary School eseManzini abaliyo enyakatho nedolobha laseMnambithi. Lothisha usolwa ngokutaxa umfundi ngepayipi phambi kwabanye abafundi.Ngokusho komthombo we-Eyethu ongathandanga ukudalulwa, uthe lothisha walandwa amaphoyisa esemagcekeni esikole. Lesisigameko senzeka ngosuku lwezithandani 14 February, kodwa luze lwafika manje kwabezindaba ngenxa yokuthi oncinze i-Eyethu uthi loludaba belushayelwa phansi bengafuni abaphathi besikole luphumele ngaphandle.Uthi lomthombo umndeni womfundi owashaywa uvuke indlobane, kwaba yima abaphathi besikole beluveza loludaba. Nakuba kungacaci kahle okwaba yimbangela eyadala ukushaywa kwalomfundi ngepayiphi, kodwa umthombo ukhale ngesihluku sikathisha kuloludaba. Uthisha wakhombisa unya oluyinqaba ngenkathi eshaya lomfundi. Yingakho abazali bengane banquma ukulanda amaphoyisa bavulela lothisha icala lokushaya ingane yabo, kusho lomthombo.Kuthintwa uMnuz Muzi Mahlambi okukhulumela uMnyango wezeMfundo lapha esifundazweni, uthe umnyango ngeke ukubekezelele ukushaywa kwabafundi beshaywa othisha. Kudala SIbakhuza othisha ukuthi abahlukane nokushaya abafundi, ngoba induku kudala yavalwa ezikoleni.Okhulumela amaphoyisa eMnambithi uCaptain Charmaine Struwig usiqinisekisile isigameko.Kuboshwe owesifazane oneminyaka enga-52 ubudala, esolwa ngokutalabha intombazane ngepayipayi, kusho okhulumela amaphoyisa aseMnambithi.Uthe amaphoyisa asaqhubeka nophenyo lwawo kuloludaba.SHARE More by Khulekani KhuzwayoUsukhathele umphakathi waseKuvukeni ukuphuza amanzi anendleIndodana yekhansela igwaze umuntu wafa kubangwa ihhashiLisinde kwintulwane yezinhlamvu ikhansela le-IFP UMntwana Phumzile uthi akangafakwa ezingxabanweni zaseNewcastle Uzovotelwa noma esendele koyise mkhulu owe-ANCHomesRecommended StoryKudutshulwe kwabulawa iMenenja kaMasipala woThukela 